पाएं अपने शहर की ताज़ा ख़बरें और फ्री ई-पेपरडाउनलोड करें
जिले के 8 नए सेंटर में बीपीएल श्रेणी के लोगों को 2 मई से तीसरे चरण के वैक्सीनेशन के तहत पहला डोज लगाया जाएगा। अंत्योदय कार्डधारी परिवार के 18 वर्ष से अधिक व 45 वर्ष से कम उम्र के सभी सदस्यों को एक साथ वैक्सीन लगाया जाना है। इसके लिए पहले दिन 6300 वैक्सीन उपलब्ध कराया गया है, जबकि जिले में 1 लाख 19 हजार 165 अंत्योदय कार्डधारी सदस्य हैं। वहीं वैक्सीन का पहला डोज लगवा चुके लोग दूसरी डोज के लिए भटक रहे हैं। बीते 12 महीने में कोरोना संक्रमण के जितने पाॅजिटिव केस मिले थे, उससे अधिक केस सिर्फ 2021 के अप्रैल महीने में मिले है। यही नहीं मौत के आंकड़े ने भी सारे रिकार्ड तोड़ दिए हैं। यहीं वजह है कि अब लोग कोरोना संक्रमण की चपेट में आने से बचने के लिए खुद को घरों में लॉक लिया है। 2 मई से 18 साल से अधिक उम्र के लोगों को वैक्सीन लगाने की बात कही गई, लेकिन यहां भी राजनीति शुरू हुई और बीपीएल के तहत पहले अंत्योदय कार्डधारी के सदस्यों को वैक्सीन लगाने का आदेश जारी कर दिया, जिससे लोगों में इस आदेश को लेकर निराशा और आक्रोश है। इस समय स्वास्थ्य विभाग के सामने सबसे बड़ी दिक्कत इस बात को लेकर है कि ठीक होने वाले मरीजों की तुलना में संक्रमितों की संख्या तेजी से बढ़ रही है। इसे कंट्रोल करने तेजी से वैक्सीनेशन की जरूरत है, जो इस समय शुरू होता नहीं दिख रहा है।
जिले को मिले 6300 वैक्सीन के डोज
कलेक्टर एसएन राठौर ने बताया है कि वैक्सीनेशन के लिए जिले को 6300 वैक्सीन दिए गए हैं। वैक्सीनेशन के लिए अपना अंत्योदय कार्ड सहित आधार कार्ड लाना होगा। अंत्योदय कार्डधारी परिवार के 18 वर्ष से अधिक व 45 वर्ष से कम उम्र के सभी सदस्यों को एक साथ वैक्सीन लगाया जाएगा। जिले में 1 लाख 19 हजार 165 अंत्योदय कार्डधारी सदस्य हैं। इनमें 1 लाख 2 हजार 10 ग्रामीण व 17 हजार 155 शहरी क्षेत्र में हैं।
आज से बीपीएल श्रेणी के लोगों का टीकाकरण
जिले में तीसरे चरण के वैक्सीनेशन के लिए 8 सेंटर तैयार किए हैं। बैकुंठपुर मानस भवन, मनेन्द्रगढ़ में कन्या स्कूल, खड़गवां के एनआरसी भवन, सोनहत में सीएचसी, भरतपुर में सामुदायिक स्वास्थ्य केंद्र को शामिल किया है। वहीं चिरमिरी निगम क्षेत्र में 3 वैक्सीनेशन साइट के तहत एसईसीएल डिस्पेंसरी डोमनहिल, बड़ा बाजार गर्ल्स हायर सेकंडरी स्कूल हायर सेकेंडरी स्कूल हल्दीबाड़ी शामिल है। वैक्सीनेशन सुबह 10 से शाम साढ़े 5 बजे तक किया जाएगा। सभी सेंटर में एक दिन में 100 वैक्सीन लगाए जाएंगे।
अप्रैल में 50 लाेगों की हो चुकी मौत
जिले की करीब साढ़े सात लाख की आबादी में से 27 फीसदी 2 लाख 2,450 संदिग्धों की कोरोना जांच हो चुकी है। इनमें 13 हजार 142 संक्रमितों की पहचान हुई है। अप्रैल में संक्रमितो की संख्या तेजी से बढ़ी है, तो वहीं इलाज से ठीक होने वाले मरीजों की संख्या कम हुई है। यहां बता दें कि फरवरी के अंतिम दिन तक जिले में 41, मार्च में कोरोना संक्रमण से 3 मौत का मामला सामने आया था, जबकि अप्रैल में 50 लोगों की कोरोना संक्रमण से इलाज के दौरान मौत हो चुकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn